OpenLLM-France/wikimedia huggingface dataset:
# Tord de Sulawesi becnegre

El tord de Sulawesi becnegre (Zoothera heinrichi) és un ocell de la família dels túrdids (Turdidae).

## Hàbitat i distribució

Habita el terra del bosc de les muntanyes del nord, sud i sud-est de Sulawesi.

## Referències

* ↑ «Tord de Sulawesi becnegre». Cercaterm. TERMCAT, Centre de Terminologia. Rev. 20/01/2022(català)
# Tonganosaure

El tonganosaure (Tonganosaurus) és un gènere de dinosaure sauròpode primitiu, similar a l'omeisaure. Es coneix a partir d'un únic espècimen que consisteix en vint vèrtebres, una extremitat anterior i la cintura escapular, i una extremitat posterior completa amb la cintura pelviana parcial. Va viure durant el Juràssic inferior (formació de Yimen) en el que actualment és la Xina.

## Referències

* ↑ Li, K., Yang, C.-Y., Liu, J. and Wang, Z.-X. (2010). "A new sauropod dinosaur from the Lower Jurassic of Huili, Sichuan, China." Vertebrata Palasiatica, (3): 185-202.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Toretam

Toretam (en kazakh Төретам, Töretam; en rusТюратам) és una estació de tren de la línia de ferrocarril de Moscou a Taixkent que està ubicada al Kazakhstan. El nom significa en llengua kazakh "Tomba de Töre"; Töre, o de forma més formal, Töre-Baba, va ser un noble descendent de Genguis Kan. Toretam és prop del cosmòdrom de Baikonur, de Rússia - abans de la Unió Soviètica i prop de la ciutat de Baikonur (abans anomenada Leninsk), la qual va ser construïda per servir de cosmòdrom. Va ser en aquest lloc de llançament d'astronaus on hi va haver l'incident, a principi de la dècada de 1960, quan Francis Gary Powers, en el seu avió espia U-2 va ser abatut i detingut pels soviètics. La CIA va intentar localitzar-lo en aquesta zona sense èxit.

## Enllaços externs

* Mapa
# Torneig d'escacs de Buenos Aires de 1939

El Torneig d'escacs de Buenos Aires 1939 fou un torneig d'escacs que se celebrà a Buenos Aires immediatament després de la VIII Olimpíada d'escacs, celebrada entre el 21 d'agost i el 19 de setembre de 1939. El torneig es va jugar entre el 2 i el 19 d'octubre de 1939 al Círculo de Ajedrez, el principal club d'escacs de la ciutat, i en concret als locals del club a Bartolomé Mitre 670, amb partides de ronda diària que començaven a les 20.30 hores del vespre. Tots els participants, llevat de Paul Keres, havien decidit de romandre a l'Argentina a causa de l'esclat de la II Guerra Mundial.
Quadre de participants i resultats:
Buenos Aires (Círculo de Ajedrez) 1939 :
| # | Jugador | País | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Total |
| 1-2 | Miguel Najdorf | Polònia | | 1 | ½ | 1 | ½ | ½ | 1 | 0 | 1 | 1 | 1 | 1 | 8.5 |
| 1-2 | Paul Keres | Estònia | 0 | | ½ | 1 | ½ | 1 | ½ | 1 | 1 | 1 | 1 | 1 | 8.5 |
| 3-4 | Gideon Ståhlberg | Suècia | ½ | ½ | | 0 | 1 | 1 | ½ | ½ | ½ | 1 | ½ | 1 | 7 |
| 3-4 | Moshe Czerniak | Palestina | 0 | 0 | 1 | | ½ | 1 | ½ | 1 | 1 | 1 | 1 | 0 | 7 |
| 5-6 | Paulino Frydman | Polònia | ½ | ½ | 0 | ½ | | ½ | ½ | 0 | 1 | 1 | 1 | 1 | 6.5 |
| 5-6 | Carlos Guimard | Argentina | ½ | 0 | 0 | 0 | ½ | | ½ | 1 | 1 | 1 | 1 | 1 | 6.5 |
| 7 | Roberto Grau | Argentina | 0 | ½ | ½ | ½ | ½ | ½ | | ½ | 1 | 0 | ½ | 1 | 5.5 |
| 8 | Markas Luckis | Lituània | 1 | 0 | ½ | 0 | 1 | 0 | ½ | | 0 | 1 | ½ | ½ | 5 |
| 9-10 | José Gerschman | Argentina | 0 | 0 | ½ | 0 | 0 | 0 | 0 | 1 | | 0 | 1 | 1 | 3.5 |
| 9-10 | Francisco Benkö | Argentina | 0 | 0 | 0 | 0 | 0 | 0 | 1 | 0 | 1 | | 1 | ½ | 3.5 |
| 11 | Sonja Graf | Alemanya | 0 | 0 | ½ | 0 | 0 | 0 | ½ | ½ | 0 | 0 | | 1 | 2.5 |
| 12 | Luis Argentino Palau | Argentina | 0 | 0 | 0 | 1 | 0 | 0 | 0 | ½ | 0 | ½ | 0 | | 2 |

## Referències

* ↑ Olimpíada de 1939 a olimpbase.org (anglès)
* ↑ Resum del llibre de J.S.Morgado sobre el torneig (anglès)
* ↑ Torneo internacional del círculo de ajedrez octubre 1939 per M. Czerniak (Buenos Aires, 1946) (anglès)
* ↑ «Llista de jugadors asilats a l'Argentina el 1939 (notes en castellà)». Arxivat de l'original el 2004-02-09. [Consulta: 3 octubre 2010].
* ↑ http://www.rogerpaige.me.uk/tables10.htm Arxivat 2009-01-04 a Wayback Machine.

## Enllaços externs

* Taula de participants i resultats del torneig Arxivat 2009-01-04 a Wayback Machine. de Buenos Aires (Círculo de Ajedrez) 1939, per Roger Paige (anglès)
# Torneig d'escacs Tata Steel de 2021

El Torneig d'escacs Tata Steel 2021, oficialment en anglès Tata Steel Chess Tournament 2021 fou la 83a edició del Torneig d'escacs Tata Steel. Es va celebrar a Wijk aan Zee entre el 15 i el 31 de gener de 2021, tot i que no estava obert al públic ("només en línia"). Fou el primer cop en la història que el torneig se celebrava sense públic presencial, a causa de la pandèmia de Covid-19. El guanyador va ser Jorden van Foreest, que va derrotar Anish Giri en un playoff Armageddon, i va esdevenir el primer neerlandès des de Jan Timman en 1985 guanyar a Wijk aan Zee, mentre que el campió del món Magnus Carlsen va obtenir un resultat molt dolent, en una de les pitjors actuacions de la seva carrera.

## Resultats
### Quadre de classificació

    83è Tata Steel Masters, 15–31 de gener de 2021, Wijk aan Zee, Països Baixos, Categoria XIX (2724) JugadorElo1234567891011121314TotalSBPerf.TB 1 Jorden van Foreest (Països Baixos)2671 ½ ½ ½ ½ ½ 1 1 1 ½ 1 ½ ½ ½ 8½ 53.00 2839 1+A 2 Anish Giri (Països Baixos)2764 ½ ½ ½ ½ ½ ½ 1 1 ½ ½ 1 1 ½ 8½ 52.25 2832 1 3 Andrey Esipenko (Rússia)2677 ½ ½ ½ ½ 1 ½ 0 ½ ½ 1 1 ½ 1 8 49.00 2815 4 Fabiano Caruana (Estats Units)2823 ½ ½ ½ ½ ½ ½ ½ ½ ½ ½ 1 1 1 8 48.25 2804 5Alireza Firouzja (FIDE)2749 ½ ½ ½ ½ 0 1 ½ ½ 1 1 ½ ½ 1 8 48.00 2810 6 Magnus Carlsen (Noruega)2862 ½ ½ 0 ½ 1 ½ ½ 1 ½ ½ ½ 1 ½ 7½ 47.25 2771 7 Pentala Harikrishna (Índia)2732 0 ½ ½ ½ 0 ½ ½ 1 ½ ½ ½ ½ 1 6½ 38.75 2724 8 Aryan Tari (Noruega)2625 0 0 1 ½ ½ ½ ½ ½ ½ ½ ½ ½ ½ 6 38.00 2703 9 Nils Grandelius (Suècia)2663 0 0 ½ ½ ½ 0 0 ½ 1 ½ ½ 1 1 6 34.00 2700 10 Jan-Krzysztof Duda (Polònia)2743 ½ ½ ½ ½ 0 ½ ½ ½ 0 ½ ½ ½ ½ 5½ 35.75 2666 11 David Antón Guijarro (Espanya)2679 0 ½ 0 ½ 0 ½ ½ ½ ½ ½ ½ ½ ½ 5 30.75 2641 12 Radosław Wojtaszek (Polònia)2705 ½ 0 0 0 ½ ½ ½ ½ ½ ½ ½ ½ ½ 5 30.75 2639 13 Maxime Vachier-Lagrave (França)2784 ½ 0 ½ 0 ½ 0 ½ ½ 0 ½ ½ ½ 1 5 29.75 2633 14 Alexander Donchenko (Alemanya)2668 ½ ½ 0 0 0 ½ 0 ½ 0 ½ ½ ½ 0 3½ 23.00 2554

### Desempat

| Jugador | Rating | Ràpida1 | Ràpida2 | Arm. | Totaal |
| Jorden van Foreest | 2671 | ½ | ½ | 1 | 2 |
| Anish Giri | 2764 | ½ | ½ | 0 | 1 |

## Referències

* 1 2 Wittmann, Nadja «Jorden van Foreest gana el torneo Tata Steel Chess 2021 en la partida "a todo o nada" contra Anish Giri». Chessbase, 01-02-2021 [Consulta: 28 febrer 2021].
* ↑ «Jorden van Foreest wins Tata Stell Chess Tournament 2021» (en anglès). chess.com, 02-02-2021. [Consulta: 27 febrer 2021].
* ↑ Van Foreest stunt bij Tata-schaaktoernooi; eerste Nederlandse winnaar sinds 1985 Nederlandse Omroep Stichting
* ↑ García, Leontxo «Van Foreest, pasmoso ganador en la ‘muerte súbita’». El País, 31-01-2021 [Consulta: 28 febrer 2021].

## Enllaços externs

* Torneig d'escacs Tata Steel de 2021 - Lloc web oficial
# Torrelhas

Torrelhas (en francès Tourreilles) és un municipi del departament de l'Aude, a la regió d'Occitània.
# Torrellano Club de Fútbol

El Torrellano Club de Fútbol va ser un equip de futbol valencià amb seu a Torre del Pla, Elx, al País Valencià. Fundat l'any 1983, es va dissoldre 26 anys després, i va celebrar partits a casa a l'Estadi Municipal de Torrellano, amb una capacitat de 2.000 espectadors.

## Història

Fundat l'any 1983, Torrellano va passar els primers setze anys de la seva existència competint a les lligues autonòmiques. L'any 2000 va arribar per primera vegada a Tercera Divisió, amb una durada de cinc temporades.
L'estiu de 2009 el club es va fusionar amb el CD Illice, creant el Torrellano Illice CF.

## Temporada a temporada

| Temporada | Nivell | Divisió | Lloc |
| 1987/88 | 6 | 1a Reg. | 8è |
| 1988/89 | 6 | 1a Reg. | 11è |
| 1989/90 | 6 | 1a Reg. | 4t |
| 1990/91 | 6 | 1a Reg. | 5è |
| 1991/92 | 6 | 1a Reg. | 3r |
| 1992/93 | 6 | 1a Reg. | 9è |
| 1993/94 | 6 | 1a Reg. | 5è |
| 1994/95 | 6 | 1a Reg. | 4t |
| 1995/96 | 6 | 1a Reg. | 8è |
| 1996/97 | 6 | 1a Reg. | 1r |
| 1997/98 | 5 | Reg. Pref. | 5è |
| Temporada | Nivell | Divisió | Lloc |
| 1998/99 | 5 | Reg. Pref. | 3r |
| 1999/00 | 5 | Reg. Pref. | 2n |
| 2000/01 | 4 | 3a | 11è |
| 2001/02 | 4 | 3a | 16è |
| 2002/03 | 4 | 3a | 9è |
| 2003/04 | 4 | 3a | 11è |
| 2004/05 | 4 | 3a | 19è |
| 2005/06 | 5 | Reg. Pref. | 6è |
| 2006/07 | 5 | Reg. Pref. | 3r |
| 2007/08 | 5 | Reg. Pref. | 4t |
| 2008/09 | 5 | Reg. Pref. | 1r |
* 5 temporades a Tercera Divisió

## Referències

* ↑ El Illice se fusiona con el Torrellano (Illice merges with Torrellano) Arxivat 2011-10-05 a Wayback Machine.; Información, 23 July 2009 (castellà)

## Enllaços externs

* Perfil d'AREFEpedia Arxivat 2011-07-18 a Wayback Machine. (en castellà)
# Udàrnik (Lípetsk)

* Per a altres significats, vegeu «Udàrnik».
Udàrnik (en rus: Ударник) és un poble (un possiólok) de l'óblast de Lípetsk, a Rússia, que el 2011 tenia 419 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Trepat artesà

El trepat artesà o calat artesà és un disseny decoratiu entrellaçat tallat amb una gúbia, en baix relleu, sobre un fons sòlid foradat, o bé retallat amb una serra de vogir, una serra de marqueteria o una serra de vogir elèctrica. El terme també s'utilitza per tal de definir la tècnica de traceria en finestres i portes vidrades.

## Ús

Els trepats artesans originalment eren dissenys ornamentals que s’utilitzaven per a decorar objectes amb una quadrícula o una malla. Els dissenys van des del senzill trepat artesà grec d’ona rectangular, fins als més intricats patrons entrellaçats.
Molts dels trepats artesans tenen un disseny geomètric i s’utilitzen popularment per adornar mobles i instruments musicals, així com per adornar certs elements d'arquitectura, on aquest elements específics de la decoració reben un nom d'acord amb el seu ús, com ara: capcers a dues aigües o pinyons de balustrades.

## Realització

Generalment, el material utilitzat com a base és la fusta, tot i que, de vegades, pot ser el metall, concretament: ferro colat o alumini.
Una idea equivocada i molt generalitzada és que els trepats artesans s’han d'haver fet amb una serra. Tanmateix, un trepat artesà es considera com a tal independentment de si s'ha retallat amb una serra o s'ha fet amb qualsevol altre mitjà.
El control numèric per ordinador (CNC) ha provocat canvis en el mètode de fabricació dels trepats artesans de fusta. Els làsers o eines de tall o de fresat poden ara permeten transformar tant la fusta com altres materials en objectes decoratius plans i fins i tot en 3D.

## Galeria

* Trepat artesà de fusta
* Trepat artesà per a una ventilació o una graella lleugera
* Trepat artesà a un capcer a dues aigües

## Referències

* ↑ Cercaterm - TERMCAT
* ↑ Olver, Elizabeth. Jewelry Making Techniques Book. North Light Books, 2001, p. 26. ISBN 978-1-58180-210-8.

## Vegeu també

* Intàrsia
* Cosmatesc
* Cosmati
* Damasquinat
* Marqueteria
* Pedra dura

## Enllaços externs

* Concurs de trepat artesà centrat en l'església evangèlica
# Trepaxonemats

Els trepaxonemats (Trepaxonemata) constitueixen una subclasse de platihelmints que inclou tots els rabditòfors exceptuant els macrostomorfs. Es caracteritzen per tenir una organització de les fibres de microtúbuls en "9+1" a l'axonema dels espermatozous madurs, amb l'element del microtúbul central fent una espiral. Es coneixen però, algunes excepcions degudes a reversions. Aquesta és una sinapomorfia morfològica ultraestructural que s'ha vist suportada per estudis de filogènia molecular.

## Filogènia

Posició filogenètica dels trepaxonemats dins l'embrancament dels platihelmints segons el treball de Laumer i col·laboradors publicat l'any 2015:
| Platyhelminthes | Catenulida Rhabditophora Macrostomorpha Trepaxonemata Polycladida Prorhynchida Gnosonesimida Euneoophora Rhabdocoela Proseriata Adiaphanida Fecampiida Prolecithophora Tricladida Bothrioplanida Neodermata Cestoda Monogenea Trematoda |

## Taxonomia

La classificació taxonòmica actual dels trepaxonemats és la següent:
* Clade Amplimatricata
** Ordre Lecithoepitheliata
** Ordre Polycladida
* Clade Euneoophora
** Ordre Proseriata
** Ordre Rhabdocoela
** Clade Acentrosomata
*** Clade Adiaphanida
**** Ordre Fecampiida
**** Ordre Prolecithophora
**** Ordre Tricladida
*** Clade Bothrioneodermata
**** Ordre Bothrioplanida
**** Clade Neodermata
***** Ordre Cestoda
***** Ordre Monogenea
***** Ordre Trematoda

## Referències

* ↑ Ehlers U. 1985. Das phylogenetische System der Plathelminthes. Stuttgart: Gustav Fischer.
* 1 2 Justine JL. 2001. Spermatozoa as phylogenetic characters for the Platyhelminthes. A: Littlewood DTJ, Bray RA, editors. Interrelationships of the Platyhelminthes. New York: Taylor and Francis, Inc. p. 231–238.
* ↑ Jondelius U, Norén M, Hendelberg J. 2001. The Prolecithophora. A: Littlewood DTJ, Bray RA, editors. Interrelationships of the Platyhelminthes. p. 74–80. New York: Taylor and Francis, Inc.
* 1 2 Christopher E Laumer, Andreas Hejnol, Gonzalo Giribet, 2015. Nuclear genomic signals of the 'microturbellarian' roots of platyhelminth evolutionary innovation. eLife 2015;10.7554/eLife.05503.
* ↑ Egger, B; Lapraz, F.; Tomiczek, B.; Müller, S.; Dessimoz, C. «A transcriptomic-phylogenomic analysis of the evolutionary relationships of flatworms» (en anglès). Current Biology, 25, 10, 2015, pàg. 1347–1353. DOI: 10.1016/j.cub.2015.03.034. PMC: 4446793. PMID: 25866392.
* ↑ Norén, M; Jondelius, U «Phylogeny of the Prolecithophora (Platyhelminthes) inferred from 18S rDNA sequences» (en anglès). Cladistics, 15, 2, 1999, pàg. 103–112. DOI: 10.1111/j.1096-0031.1999.tb00252.x.
# Treppo Carnico

Treppo Carnico (friülà Trep di Cjargne) és un municipi italià, dins de la província d'Udine. És situat dins la Valcalda, a la Cjargne. L'any 2007 tenia 653 habitants. Limita amb els municipis d'Arta Terme, Ligosullo, Paluzza i Paularo.

## Administració

Llista d'alcaldes :
| Període | Identitat | Partit |
| 2004- | Luigi Cortolezzis | Llista cívica |
# Campillo de Arenas

Campillo d'Arenas és un municipi de la província de Jaén (Espanya), situat en la comarca de Sierra Mágina, amb una població de 2.020 habitants (INE 2006).
# Euredit

Euredit va ser una editorial catalana en llengua castellana, situada a Barcelona, activa entre 1969 i 1975.
Euredit va començar editant la continuació de la col·lecció de novel·les d'espionatge B.A.N.G. (Bringer Advice Nomenclatura Gemini) d'Antonio Viader, després que aquest hagués abandonat l'editorial Ferma. Un any després, va començar a editar còmics per a joves (Històries de l'Oest de Bonelli i Missió Imposible de Fleetway) i nens (adaptacions de personatges cinematogràfics com a Laurel i Hardy i televisius com Calimero o Casper). També va llançar una col·lecció de llibres de terror amb el títol de "Fetitxe". A partir de 1973 va editar col·leccions d'humor més adult: Segle XX, on sota la coordinació d'Antonio Martín va aparèixer per primera vegada el Superlópez de Jan, i la revista "Mad" amb el títol de Locuras.

## Referències

* 1 2 Cuadrado (2000), p. 400.
* ↑ Canalda, José Carlos (20/07/2006). 18 - Las colecciones fronterizas de ciencia-ficción, "La gran historia de las novelas de a duro", "Sitio de Ciencia Ficción".
* ↑ VV. AA. Historia del Oeste, Euredit, Barcelona, 1969, "Tebeosfera"
* ↑ Barrero, Manuel; Gracia, Adolfo y Rodríguez Humanes, José Manuel Misión Imposible, Euredit, Barcelona, 1970 - 1971, "Tebeosfera"
* ↑ Pablo Amor. «Diario La Nueva España. Entrevista con Jan.», 2003. Arxivat de l'original el 3 d'octubre de 2003. [Consulta: 15 octubre 2008].

## Bibliografia

* CUADRADO, Jesús (2000). Atlas español de la cultura popular: De la historieta y su uso 1873-2000, Madrid: Ediciones Sinsentido/Fundación Germán Sánchez Ruipérez. 2 v. ISBN 84-89384-23-1.
* GUIRAL, Antoni; Colección Magnum nº 7. Los tebeos de nuestra infancia: La Escuela Bruguera (1964-1986). 2a. Barcelona: Ediciones El Jueves, febrer de 2008, p. 357. ISBN 978-84-9741-589-7.

## Enllaços externs

* Euredit a Tebeosfera
# Mig Greengard

Michael "Mig" Greengard, (nascut el 9 de juny de 1969 a Nord de Califòrnia, EUA) és un escriptor i periodista d'escacs estatunidenc que resideix a Nova York. Greengard també manté la versió anglesa oficial del lloc web de la coalició russa pro-democràcia L'Altra Rússia.

## Periodisme

La columna online de Greengard "Mig on Chess" es va publicar entre 1997 i 1999 a The Week in Chess. Posteriorment, va continuar escrivint columnes per ChessBase i Chess Cafe. El seu lloc web chessninja.com website compta amb un popular bloc d'escacs, "The Daily Dirt", on habitualment s'hi publiquen comentaris de Garri Kaspàrov. Ofereix també comentaris d'àudio dels principals torneigs d'escacs a Chess.FM d'Internet Chess Club. Va tenir l'exclusiva d'una important entrevista amb Vladímir Kràmnik el 16 de desembre de 2002. Va ser àmpliament citat com a comentarista al matx Garri Kaspàrov vs. X3D Fritz el novembre de 2003.
Greengard fou vicepresident de continguts de Kasparov Chess Online i editor en cap de kasparovchess.com des de 1999 fins que el lloc web va desaparèixer, el 2002.
Des de 1999 Greengard ha treballat amb l'excampió mundial d'escacs Garri Kaspàrov, a més de ser l'editor de la pàgina web oficial en anglès del partit polític de Kaspàrov, L'Altra Rússia. Va col·laborar amb en Kaspàrov al seu llibre de 2007 How Life Imitates Chess, actuant de fet com a negre.

## Pel·lícula

Greengard va prendre part al documental de 2003 Game Over: Kasparov and the Machine.

## Premi

Greengard fou nominat Periodista d'escacs de l'any, per l'organització Chess Journalists of America, pel 2006-07.

## Referències

* ↑ "Who is Mig Greengard?", Chessbase, consultat el 5 de gener de 2007
* 1 2 "Archive for Mig Greengard - Editor of theotherrussia.org., The Other Russia, consultat el 5 de gener de 2007
* ↑ "A Conversation with Mig Greengard", Howard Goldowsky, ChessCafe.com
* ↑ "Mig talks to Kramnik", Chessbase, 16 de desembre de 2002
* ↑ "Man versus machine chess match drawn", Celeste Biever, New Scientist, 19 de novembre de 2003
* ↑ "Rage Against the (Chess) Machine", Leander Kahney, Wired, 10 de novembre de 2003
* ↑ "Braingames World Chess Championships" Arxivat 2009-04-05 a Wayback Machine., London Chess Centre, consultat el 7 de gener de 2007
* ↑ "Kasparov's Political Gambit", Anton Troianovski, The Washington Post, 20 d'octubre de 2007
* ↑ "Kasparov in New York – and on Al Jazeera", Chessbase, 20 de desembre de 2007
* ↑ "Michael Greengard", IMDb, consultat el 6 de gener de 2008
* ↑ "Computer Chess: Looking Back, Looking Forward", Howard Goldowsky, ChessCafe.com, 20 de maig de 2005
* ↑ "2007 Chess Journalists of America/Fred Cramer Awards Committee for Excellence in Chess Journalism" Arxivat 2007-09-28 a Wayback Machine., Chess Journalists of America, 10 de setembre de 2007
* ↑ "Interview with Mig Greengard, United States Chess Federation, Jonathan Hilton, 4 de setembre de 2007

## Enllaços externs

* Targeta de Mig Greengard a la USCF (anglès)
* Lloc web de Chess Ninja
* Mig a eBay (en Mig ocasionalment fa subhastes d'escacs per col·leccionistes, per donar suport al seu projecte de caritat Recycling Revel).
# Campionat del Món d'esquí nòrdic de 1930

El Campionat del Món d'esquí nòrdic de 1930 fou la cinquena edició del Campionat del Món d'esquí nòrdic. Es van disputar quatre proves, totes masculines, entre el 27 de febrer i l'1 de març de 1930 a Oslo, Noruega.

## Resultats
### Esquí de fons

| Prova | Or | Plata | Bronze |
| 17 km | Arne Rustadstuen (NOR) | Trygve Brodahl (NOR) | Tauno Lappalainen (FIN) |
| 50 km | Sven Utterström (SWE) | Arne Rustadstuen (NOR) | Adiel Paananen (FIN) |

### Combinada nòrdica

| Prova | Or | Plata | Bronze |
| Combinada nòrdica | Hans Vinjarengen (NOR) | Leif Skagnæs (NOR) | Knut Lunde (NOR) |

### Salt d'esquí

| Prova | Or | Plata | Bronze |
| Trampolí llarg | Gunnar Andersen (NOR) | Reidar Andersen (NOR) | Sigmund Ruud (NOR) |

## Medaller

| Posició | País | Or | Plata | Bronze | Total |
| 1 | Noruega | 3 | 4 | 2 | 9 |
| 2 | Suècia | 1 | 0 | 0 | 1 |
| 3 | Finlàndia | 0 | 0 | 2 | 2 |
| | TOTAL | 4 | 4 | 4 | 12 |

## Referències

* Resultats d'esquí de fons
* Resultats de combinada nòrdica
* Resultats de salts d'esquí
# Campo de Criptana

Campo de Criptana és un municipi de la província de Ciudad Real a la comunitat autònoma de Castella-La Manxa. Limita amb Alcázar de San Juan a l'oest, Tomelloso i Arenales de San Gregorio al sud i Pedro Muñoz a l'est, a Ciudad Real; i amb El Toboso, Miguel Esteban i Quero al nord.

## Demografia

Evolució demogràfica de Campo de Criptana entre 1900 i 2007 :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2007 |
| 7.707 | 10.928 | 12.745 | 14.279 | 15.427 | 15.659 | 14.608 | 13.405 | 13.049 | 13.491 | 13.184 | 14.314 |
Font: Dades oficials de l'INE

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Antonio González Manzaneque | UCD | 19/04/1979 |
| 1983 - 1987 | Ramón García-Casarrubios Quiñones | UCD | 28/05/1983 |
| 1987 - 1991 | Joaquín Fuentes Ballesteros | PSOE | 30/06/1987 |
| 1991 - 1995 | Joaquín Fuentes Ballesteros | PSOE | 15/06/1991 |
| 1995 - 1999 | Joaquín Fuentes Ballesteros | PSOE | 17/06/1995 |
| 1999 - 2003 | Joaquín Fuentes Ballesteros | PSOE | 03/07/1999 |
| 2003 - 2007 | Santiago Lucas-Torres Lopez-Casero | PP | 14/06/2003 |
| 2007 - 2011 | Santiago Lucas-Torres Lopez-Casero | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Personatges il·lustres

* Domingo Miras, dramaturg.
* Sara Montiel, actriu i cantante
* Luis Cobos, compositor i director d'orquestra
* Fernando Manzaneque, ciclista professional.
* Manuel Manzaneque, actor i productor teatral i viticultor.
* Fray Miguel de Quirós, matemàtic.
* Valentín Arteaga, poeta.
* Ignacio Calonge y Pérez, historiador.
* Enrique Alarcón Sánchez-Manjavacas, Decorador de cinema.
* Francisco Valbuena, pintor.

## Enllaços externs

* Setmana Santa a Campo de Criptana (oficial) Arxivat 2009-02-09 a Wayback Machine.
* Biblioteca Pública Municipal "Alonso Quijano" (Campo de Criptana) Arxivat 2008-03-02 a Wayback Machine.
# Burevísnik

Burevísnik (en (ucraïnès): Буревісник) és un poble de la República Autònoma de Crimea a Ucraïna, que el 2014 tenia 311 habitants. Pertany al districte de Nijnegorski.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 30 maig 2017].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 30 maig 2017].